Lav et referat af nedenstående tekst:

Tekst:
Nordjyderne valgte tirsdag i alt 283 nye medlemmer af de 11 kommuners kommunalbestyrelser og byråd. Flere steder betød vælgernes dom, at der efter nytår sidder nye mennesker på borgmesterkontorerne - og andre steder betyder det, at selvom den siddende borgmester fortsætter, er det på et svækket mandat. Det er blandt andet tilfældet i Aalborg hvor Thomas Kastrup-Larsen klokken 01:20, trods en massiv tilbagegang på 11 procent og fem mandater, kunne fortælle, at han fortsætter. Og historien om Socialdemokratisk deroute tegner sig flere steder i Nordjylland. Samlet er partiet gået 17 mandater tilbage på tværs af kommunerne. I Hjørring kostede vælgerlussingen Arne Boelt valget, mens Thomas Kastrup-Larsen altså får fem færre S-kolleger i byrådet efter nytår. Næsten konservativ fordobling Omvendt positivt er det gået Konservativt Folkeparti, der øger deres mandat-tal i de nordjyske byråd og kommunalbestyrelser med 20 mandater - fra 23 til 43. Om det veksles til borgmesterposter er stadig uvist - der er en mulighed i Hjørring - men sikkert er det, at Venstre bliver Nordjyllands største parti. Selvom partiet samlet set er gået et enkelt mandat tilbage, er de tilsammen 94 byråds- og kommunalbestyrelsenmedlemmer flere end Socialdemokratiets 92 mandater.

Referat:
På tværs af kommunegrænserne tegner der sig et billede af socialdemokratisk blodbad - og massiv fremgang til Konservative.